**Στρατηγικός Σχεδιασμός για την Ισότητα Ανδρών και Γυναικών 2014-2017**

|  |  |  |  |  |
| --- | --- | --- | --- | --- |
| Στόχος 1: Συμπερίληψη της ισότητας των φύλων σε θέματα που σχετίζονται με τις δομές του εκπαιδευτικού μας συστήματος | | | | |
| Ενδιάμεσος στόχος 1: Προώθηση και παρακολούθηση (Monitoring) του στόχου για την ισότητα των φύλων στην εκπαίδευση | | | | |
|  | Δράσεις | Χρόνος Υλοποίησης | Φορέας Υλοποίησης  Υπουργείο/Τμήμα/  Υπηρεσία | Κοστολόγηση |
| Ι.1. | Λειτουργία Διατμηματικής επιτροπής με εκπροσώπους όλων των τμημάτων και υπηρεσιών του ΥΠΠ. Η επιτροπή αυτή συντονίζει όλα τα θέματα ισότητας φύλου που αφορούν τις δράσεις του ΥΠΠ. | Κάθε σχολική χρονιά | Όλες οι διευθύνσεις του ΥΠΠ |  |
| Ι.2. | «Η καλλιέργεια της ενεργού πολιτότητας με έμφαση στην κοινωνική αλληλεγγύη» αποτελεί τον δεύτερο στόχο της σχολικής χρονιάς 2013 -14, όπως καθορίστηκε από το ΥΠΠ.  Στο πλαίσιο της προώθησης του στόχου αυτού εντάσσεται και η ανάπτυξη δράσεων για εξάλειψη κάθε μορφής στερεοτύπου και, ειδικότερα, η εξάλειψη του χάσματος μεταξύ ανδρών και γυναικών. Η εξάλειψη των στερεοτύπων αποτελεί βασικό πυλώνα των στοιχείων και ενεργειών που χαρακτηρίζουν τον ενεργό πολίτη. | Για τις σχολικές χρονιές 2013-2014. | ΥΠΠ |  |
| Ι.3. | Λειτουργία ιστοσελίδας στο διαδικτυακό χώρο του Παιδαγωγικού Ινστιτούτου για την ισότητα των φύλων. | Έναρξη λειτουργίας: Σεπτέμβριος 2013 | Παιδαγωγικό Ινστιτούτο |  |
| Ι.4. | Επιχορήγηση δράσεων που αφορούν στην ανάπτυξη στάσεων, συμπεριφορών και δεξιοτήτων σε θέματα όπως:   * Καλλιέργεια ενεργού πολιτότητας * Διαπροσωπικές σχέσεις, ανάπτυξη υγειών σχέσεων * Ανάπτυξης δεσμών φιλίας και αλληλοαποδοχής * Αποδοχή, σεβασμός και διαχείριση της διαφορετικότητας * Οικογενειακός προγραμματισμός, σεξουαλική και αναπαραγωγική υγεία * Ευαισθητοποίηση, προβληματισμός και αντιμετώπιση προκατάληψης * Στερεοτύπων, κοινωνικού αποκλεισμού και ρατσισμού | Κάθε σχολική χρονιά | Συντονιστική Επιτροπή Αγωγής Υγείας και Πολιτότητας (ΣΕΑΥΠ) |  |
| I.5 | Επιχορήγηση δράσεων που αφορούν στην ανάπτυξη στάσεων, συμπεριφορών και δεξιοτήτων σε θέματα όπως:   * την καταπολέμηση του εκφοβισμού | Κάθε σχολική χρονιά | ΥΕΨ |  |
| Ι.6. | Ορισμός ενός ατόμου από κάθε ίδρυμα τριτοβάθμιας εκπαίδευσης για τη σύσταση ομάδας δράσης εντός του κάθε ιδρύματος με στόχο την προώθηση του στόχου της ισότητας των δύο φύλων. | Επαναλαμβανόμενη Δράση | Διεύθυνση Ανώτερης και Ανώτατης Εκπαίδευσης (ΔΑΑΕ) |  |
| Ενδιάμεσος στόχος 2: Προγράμματα/θεσμοί προώθησης ισότητας φύλων εντός των Διευθύνσεων του ΥΠΠ | | | | |
|  | Δράσεις | Χρόνος Υλοποίησης | Φορέας Υλοποίησης  Υπουργείο/Τμήμα/  Υπηρεσία | Κοστολόγηση |
| ΙΙ.1 | Πρόγραμμα ενθάρρυνσης των κοριτσιών για αυξημένη συμμετοχή σε τεχνικές κατευθύνσεις και τη χρήση νέων τεχνολογιών.  Διαμόρφωση Νέας Σύγχρονης Μαθητείας με στόχο την προσέλκυση κοριτσιών. | Επαναλαμβα-  νόμενη Δράση  Έχει ληφθεί Υπουργική Απόφαση και υπεγράφη μνημόνιο συνεργασίας. | Υπουργείο Εργασίας και Κοινωνικών Ασφαλίσεων (Διοικητικό μέρος)  ΥΠΠ Διεύθυνση Τεχνικής και Επαγγελματικής Εκπαίδευσης και ΥΣΕΑ (Εκπαιδευτικό μέρος) |  |
| ΙΙ.2. | Ολοήμερο σχολείο το οποίο επιτρέπει στους μαθητές και μαθήτριες να παρατείνουν την παραμονή τους στο σχολείο μελετώντας και ασχολούμενοι με άλλες καλλιτεχνικές, αθλητικές, παιδαγωγικές δραστηριότητες.  Αξιοποίηση των υπηρεσιών ΖΕΠ σε όλα τα σχολεία  Πρόληψη και καταπολέμηση της βίας και της παραβατικότητας στο σχολείο και στην οικογένεια. |  | Διεύθυνση Δημοτικής Εκπαίδευσης  Διεύθυνση Δημοτικής Εκπαίδευσης  Διεύθυνση Μέσης Γενικής Εκπαίδευσης  ΥΕΨ |  |
| Ενδιάμεσος στόχος 3: Προώθηση στόχου ισότητας φύλων εντός σχολικών μονάδων ή//και άλλων εκπαιδευτικών ιδρυμάτων (ερευνητικά/προληπτικά/παρεμβατικά και άλλα προγράμματα) | | | | |
|  | Δράσεις | Χρόνος Υλοποίησης | Φορέας Υλοποίησης  Υπουργείο/Τμήμα/Υπηρεσία | Κοστολόγηση |
| ΙΙ.1 | Διαμόρφωση σύγχρονου εκπαιδευτικού υλικού που θα περιλαμβάνει τη διάσταση του φύλου με στόχο την καταπολέμηση των στερεοτύπων των φύλων από μικρή ηλικία, ιδιαίτερα μέσα από την ενθάρρυνση των αγοριών για ενεργότερη συμμετοχή στην οικογενειακή ζωή και των γυναικών στην πολιτική/δημόσια ζωή και την καλλιέργεια σχέσεων ισότητας και αλληλοσεβασμού μεταξύ των φύλων. | Συνέχιση της προσπάθειας στα πλαίσια αναθεώρησης των Α.Π. | Επιτροπές για την αναθεώρηση Α.Π.  Όλες οι διευθύνσεις του ΥΠΠ |  |
| ΙΙ.2. | Έρευνα καταγραφής των αναγκών και προσδοκιών γυναικών «διαφορετικών» πολιτισμικών ομάδων καθώς και των παιδιών τους και δημιουργία εκπαιδευτικών/επαγγελματικών δομών με στόχο την παροχή γλωσσομάθειας και επαγγελματικού προσανατολισμού. | Επαναλαμβανόμενη Δράση | Κρατικά Ινστιτούτα Επιμόρφωσης  Παιδαγωγικό Ινστιτούτο  Διεύθυνση Μέσης Γενικής Εκπαίδευσης |  |
| ΙΙ.3. | Σχεδιασμός και υλοποίηση προγράμματος παρέμβασης στις τάξεις (ενεργός συμμετοχή των παιδιών, επιμόρφωση εκπαιδευτικών σε θέματα φύλου, διερεύνηση του θέματος με διεξαγωγή έρευνας, κατάλληλα διαμορφωμένη διδακτική παρέμβαση, παρακολούθηση σχετικών ταινιών και θεατρικών παραστάσεων, οργάνωση διαλέξεων). | Επαναλαμβανό-μενη Δράση | Διεύθυνση Τεχνικής και Επαγγελματικής Εκπαίδευσης & ΥΕΨ |  |
| ΙΙ.4. | Διάχυση αποτελεσμάτων των παρεμβατικών δράσεων με δημοσιεύσεις, εκθέσεις, παρουσιάσεις με στόχο την ευαισθητοποίηση της ευρύτερης σχολικής μονάδας, των γονέων και της τοπικής κοινωνίας. | Επαναλαμβανό-μενη Δράση | Διεύθυνση Τεχνικής και Επαγγελματικής Εκπαίδευσης |  |
| ΙΙ.5. | Εφαρμογή προγραμμάτων στα σχολεία με στόχο την προώθηση της ισότητας και του αλληλοσεβασμού μεταξύ όλων των παιδιών της τάξης, ανεξάρτητα με την καταγωγή ή το φύλο τους | Όλη τη σχολική χρονιά | Υπηρεσία Εκπαιδευτικής Ψυχολογίας | Από τους υφιστάμενους πόρους |
| ΙΙ.6. | Ατομικές / Ομαδικές Συνεντεύξεις με μαθητές/τριες για διερεύνηση των τοποθετήσεων/απόψεων τους σχετικά με την ισότητα ανδρών-γυναικών. | Επαναλαμβανόμενη Δράση όλη τη σχολική χρονιά | ΥΣΕΑ | Από τους υφιστάμενους πόρους |
| ΙΙ.7. | Συναντήσεις καθηγητών/τριών ΣΕΑ με μαθητές/τριες που επιδεικνύουν συμπεριφορές διάκρισης και δημιουργία βιωματικών ομάδων με στόχο την αποδοχή όλων των μαθητών/τριών. | Όλη τη σχολική χρονιά | ΥΣΕΑ | Από τους υφιστάμενους πόρους |
| ΙΙ.8. | Καινούρια έκδοση του διδακτικού βιβλίου Επαγγελματική Αγωγή της Γ΄ Γυμνασίου με περιεχόμενο και φωτογραφικό υλικό προσαρμοσμένο στο σχεδιασμό για την προώθηση της ισότητας των 2 φύλων και της εξάλειψης των στερεοτύπων | Ιανουάριος – Μάρτιος 2014 | ΥΣΕΑ | Από τους υφιστάμενους πόρους |
| ΙΙ.9. | Αναφορά στην ισότητα μέσα από τη διδασκαλία του μαθήματος Επαγγελματικής Αγωγής ιδιαίτερα στα κεφάλαια Γ: Αυτογνωσία, Δ: Το εκπαιδευτικό Σύστημα (αναφορές στο Ενιαίο Λύκειο και στην Τεχνική Σχολή που θεωρείται πόλος έλξης κυρίως αγοριών καθώς και η ενότητα Σπουδές και Επιλογές προσφέρεται για συζήτηση πεποιθήσεων και στερεοτύπων). | Σεπτέμβριος 2013– Ιανουάριος 2014 και Σεπτέμβριος 2014– Ιανουάριος 2015 | ΥΣΕΑ | Από τους υφιστάμενους πόρους |
| ΙΙ.10. | Παρουσίαση ανδροκρατούμενων/γυναικοκρατούμενων επαγγελμάτων από επαγγελματίες μέσα στα πλαίσια των ημερών εργασίας στα Γυμνάσια και Λύκεια. | Δεκέμβριος 2013- Φεβρουάριος 2014 και Δεκέμβριος 2014 – Φεβρουάριος 2015 | ΥΣΕΑ σε συνεργασία με επαγγελματίες από διάφορους χώρους | Από τους υφιστάμενους πόρους |
| II.11. | Καταγραφή και ενημέρωση της ΔΑΑΕ προγραμμάτων και δράσεων που βρίσκονται σε εξέλιξη ή έχουν προγραμματιστεί για το μέλλον από τα ιδρύματα τριτοβάθμιας εκπαίδευσης σε θέματα φύλου. Τα προγράμματα-δράσεις είναι δυνατό να αφορούν το ακαδημαϊκό και διοικητικό προσωπικό ή και τους φοιτητές. |  | ΔΑΑΕ |  |
| ΙΙ.12 | Συλλογή υλικού το οποίο σχετίζεται με την προώθηση της ισότητας των δύο φύλων (έργα τέχνης, άρθρα, φωτογραφίες) το οποίο έχει παραχθεί από το ακαδημαϊκό και διοικητικό προσωπικό ή και τους φοιτητές των πανεπιστημίων.Οργάνωση έκθεσης/παρουσίασης του υλικού αυτού για ενημέρωση του κοινού. |  | ΔΑΑΕ |  |
| ΙΙ. 13 | Διαμόρφωση από τα εκπαιδευτικά ιδρύματα, εάν δεν υπάρχει ήδη, ενός «Σχεδίου Δράσης για την Ισότητα των Φύλων», που να αφορά διάφορες πρακτικές του ιδρύματος και διαδικασίες, για προαγωγή της ισότητας των φύλων. Το «Σχέδιο Δράσης για την Ισότητα των Φύλων» μπορεί να περιλαμβάνει ένα πλαίσιο, όπως:   * Νομικό πλαίσιο (που ήδη υπάρχει) για θέματα φύλου * Πολιτικές του εκπαιδευτικού ιδρύματος σε θέματα όπως π.χ. ίσες ευκαιρίες, συμπερίληψη, παρενόχληση, εκφοβισμό κ.τ.λ. * Στόχους του εκπαιδευτικού ιδρύματος για το συγκεκριμένο θέμα: * Ενθάρρυνση των γυναικών για υποβολή αιτήσεων για ακαδημαϊκές θέσεις * Έρευνα για θέματα ισοτιμίας των φύλων * Συμμετοχή περισσότερων γυναικών στη λήψη αποφάσεων * Άδειες, μισθοδοσία, εκπαίδευση και ανάπτυξη * Φροντίδα παιδιών (για φοιτητές γονείς)   Αν τα εκπαιδευτικά ιδρύματα έχουν ήδη καταρτίσει ή πρόκειται να καταρτίσουν κάποιο «Σχέδιο Δράσης για την Ισότητα των Φύλων», να ενημερώσουν τη ΔΑΑΕ. |  | ΔΑΑΕ |  |
| ΙΙ. 14 | Ευρωπαϊκό πρόγραμμα **WIMUST** (Women in Music Uniting Strategies for Talent).  Ο διεθνής οργανισμός Fondazione Adkins Chiti - Donne in Musica (Women in Music) είναι ο συντονιστικός φορέας του ευρωπαϊκού προγράμματος WIMUST (Women in Music Uniting Strategies for Talent). Στο εν λόγω πρόγραμμα εμπλέκονται τριάντα οργανισμοί από διάφορες χώρες της Ευρώπης και της Αμερικής, μεταξύ αυτών και η Κύπρος. Εθνικός συντονιστής στην Κύπρο είναι το Τμήμα Τεχνών του Ευρωπαϊκού Πανεπιστημίου Κύπρου, με τη στήριξη της πρώην Ευρωβουλευτού κ. Αντιγόνης Παπαδοπούλου.  Στόχος του είναι η ανάδειξη και προώθηση του έργου γυναικών συνθετριών από διάφορες χώρες του κόσμου, η δημιουργία κινήτρων για άλλες γυναίκες για συνθετική δράση, η δημιουργία ίσων ευκαιριών ανάμεσα σε άντρες και γυναίκες στον τομέα αυτό  Προέκταση του ευρωπαϊκού προγράμματος WIMUST, αποτελεί το πρόγραμμα που έτρεξε σε πιλοτική βάση, σε πέντε δημοτικά σχολεία, τέσσερα στη Λευκωσία και ένα στη Λάρνακα, με τίτλο «Γνωριμία και συνεργασία με τις Κύπριες συνθέτριες» σε συνεργασία με το Τμήμα Τεχνών του Ευρωπαϊκού Πανεπιστημίου. Τέσσερις κύπριες συνθέτριες συνεργάστηκαν με τέσσερα δημοτικά σχολεία. Οι συνθέτριες είναι οι Α. Αϊφωτίτη, Μ. Παναγιώτου, Μ.Κουντουρίδου, Μ.Κάσινου και τα σχολεία που συμμετείχαν είναι Ε’ Αγλαντζιάς, Β’ Παλλουριώτισσας (Κ.Β), Γ’ Μακεδονίτισσας και Ξυλοφάγου Α’. Παράχθηκαν τέσσερα νέα έργα με τη συμμετοχή των παιδιών και παρουσιάστηκαν σε κοινή συναυλία. Η αξιολόγηση του προγράμματος κατέδειξε μεγάλη επιτυχία και πρόκειται να συνεχιστεί και την επόμενη σχολική χρονιά. | 2013-2014  2014-2015 | ΔΔΕ |  |

|  |  |  |  |  |
| --- | --- | --- | --- | --- |
| Στόχος 2: Συμπερίληψη της αρχής της ισότητας των φύλων σε θέματα που σχετίζονται με την Ενδοϋπηρεσιακή Επιμόρφωση | | | | |
| Ενδιάμεσος στόχος 1: Επιμόρφωση λειτουργών του ΥΠΠ και εκπαιδευτικών | | | | |
|  | Δράσεις | Χρόνος Υλοποίησης | Φορέας Υλοποίησης  Υπουργείο/Τμήμα/Υπηρεσία | Κοστολόγηση |
| Ι.1 | «Δράσεις για μείωση του χάσματος αμοιβών μεταξύ ανδρών και γυναικών»  Ειδική επιμόρφωση των Συμβούλων Επαγγελματικού προσανατολισμού και βελτίωση της αποτελεσματικότητας του επαγγελματικού προσανατολισμού.  • Προσαρμογή περιεχομένου του σχολικού επαγγελματικού προσανατολισμού  • Ανάπτυξη νέων εργαλείων (οδηγός καθοδήγησης, ερωτηματολόγια για μαθητές)  • Καλλιέργεια συνείδησης για τον περιοριστικό ρόλο του φύλου και τα στερεότυπα που συνδέονται μ’ αυτό | Τριήμερη εκπαίδευση από εξωτερικό φορέα σε συνεργασία με Λειτουργούς του Υπουργείου Εργασίας κατά τις σχολικές χρονιές 2013-2015. | Υπουργείο Εργασίας σε συνεργασία με το Παιδαγωγικό Ινστιτούτο, ΥΣΕΑ και ανάδοχο φορέα. |  |
| Ι.2 | «Δράσεις για μείωση του χάσματος αμοιβών μεταξύ ανδρών και γυναικών»  Ενημέρωση και ευαισθητοποίηση των εκπαιδευτικών σε θέματα φύλου και καταπολέμησης του διαχωρισμού σε «ανδρικά» και «γυναικεία» επαγγέλματα   * Ζητήματα διαφυλικών σχέσεων * Ρόλοι των δύο φύλων * Στερεότυπα σε σχέση με το φύλο και τα επαγγέλματα   Πρακτικές κατευθύνσεις για την επάλειψη στερεοτύπων | Οργάνωση μονοήμερων επιμορφώσεων από εξωτερικό φορέα σε συνεργασία με Λειτουργούς του Υπουργείου Εργασίας με διάρκεια 5 ώρες για όλους τους εκπαιδευτικούς και επιθεωρητές όλων των βαθμίδων, κατά τις σχολικές χρονιές 2013-2015. | Υπουργείο Εργασίας σε συνεργασία με το Παιδαγωγικό Ινστιτούτο, ΥΣΕΑ και ανάδοχο φορέα. |  |
| Ι.3 | Το ΥΠΠ σε συνεργασία με το με το Τμήμα εργασιακών σχέσεων διοργανώνει μονοήμερες επιμορφώσεις για όλους τους εκπαιδευτικούς Δημοτικής, Μέσης και Μέσης Τεχνικής και Επαγγελματικής Εκπαίδευσης με τίτλο «Δράσεις για μείωση του χάσματος αμοιβών μεταξύ ανδρών και γυναικών» καθορίστηκε ως στόχος της χρονιάς η «εξάλειψη των στερεοτύπων από την εκπαιδευτική διαδικασία». | Για τις σχολικές χρονιές 2013-2015. | ΥΠΠ και Παιδαγωγικό Ινστιτούτο και ΥΣΕΑ |  |
| Ι.4 | Διατμηματικό συνέδριο για εκπαιδευτικούς όλων των βαθμίδων |  | Μέση Εκπαίδευση |  |
| Ι.5 | Επιμόρφωση εκπαιδευτικών και γονέων σε θέματα σχετικά με το φύλο   * Επιμόρφωση εκπαιδευτικών και στελεχών της εκπαίδευσης σε επίπεδο σχολικής βάσης * Επιμόρφωση γονέων σε επίπεδο σχολικής βάσης |  | Παιδαγωγικό Ινστιτούτο |  |
| Ι.6 | Επιμόρφωση εκπαιδευτικών σε θέματα πρόληψης και καταπολέμησης της παραβατικότητας με αναφορά στις διαφυλικές σχέσεις. |  | Διεύθυνση Δημοτικής Εκπαίδευσης  Διεύθυνση Μέσης Γενικής Εκπαίδευσης  Διεύθυνση Τεχνικής και Επαγγελματικής Εκπαίδευσης  Παιδαγωγικό Ινστιτούτο |  |

|  |  |  |  |  |
| --- | --- | --- | --- | --- |
| Στόχος 3: Ενδυνάμωση του ρόλου της οικογένειας στην προώθηση του στόχου της ισότητας των φύλων | | | | |
| Ενδιάμεσος στόχος 1: Επιμόρφωση γονέων | | | | |
|  | Δράσεις | Χρόνος Υλοποίησης | Φορέας Υλοποίησης  Υπουργείο/Τμήμα/Υπηρεσία | Κοστολόγηση |
| Ι.1 | Επιμόρφωση γονιών. Διεξαγωγή διαλέξεων και εργαστηρίων. | Όλη τη σχολική χρονιά | ΥΕΨ σε συνεργασία με τη Σχολή Γονέων | Δεν μπορεί να διευκρινιστεί προηγουμένως είναι αλληλένδετο με τις ανάγκες. |
| Ι.2 | Εφαρμογή προληπτικών προγραμμάτων με εμπλοκή των γονιών | Όλη τη σχολική χρονιά | ΥΕΨ |  |
| Ι.3. | Διεξαγωγή ατομικών συνεντεύξεων και συναντήσεων με τους γονείς με ιδιαίτερη σημασία στη συμμετοχή και των δύο γονιών στη διαπαιδαγώγηση των παιδιών. Η ενεργότερη εμπλοκή του πατέρα σε θέματα διαπαιδαγώγησης αποτελεί πολύ συχνά θέμα συζήτησης με τους γονείς. | Συνεχής/Μέρος εργασίας του Εκπαιδευτικού Ψυχολόγου | ΥΕΨ | Δεν απαιτεί επιπρόσθετο οικονομικό κόστος. |
| Ι.4. | Επιμόρφωση γονιών σε θέματα πρόληψης και καταπολέμησης της παραβατικότητας με έμμεση αναφορά στις διαφυλικές σχέσεις-Βιωματικά εργαστήρια και διαλέξεις στα πλαίσια εφαρμογής προγραμμάτων (π.χ. ΔΑΦΝΗ ΙΙΙ-Για τη Πρόληψη του σχολικού Εκφοβισμού και της Βίας των μαθητών). | Από Ιανουάριο μέχρι Μάιο μετά από αίτημα της σχολικής μονάδας. Εφαρμόστηκε ήδη για 4 συνεχείς χρονιές | ΥΕΨ |  |
| Ι.5. | Σεμινάρια προς γονείς με θέμα «Δράσεις για μείωση του χάσματος αμοιβών μεταξύ ανδρών και γυναικών» στα πλαίσια του ευρύτερου έργου επιμόρφωσης όλων των εκπαιδευτικών, επιθεωρητών και συμβούλων. | Απογευματινά σεμινάρια για τις σχολικές χρονιές 2013-2015 | Υπουργείο Εργασίας σε συνεργασία με ανάδοχο φορέα που θα πραγματοποιηθεί από τον ανάδοχο φορέα. |  |